ROMÂNIA

JUDEŢUL TIMIŞ

MUNICIPIUL TIMIŞOARA
CONSILIUL LOCAL

COMISIA DE ATRIBUIRE SAU SCHIMBARE DE DENUMIRI

LA STRAZI, PARCURI, PIETE, ETC
PROCES VERBAL DE ŞEDINŢǍ din data 19.06.2012

Comisia de Atribuire sau Schimbare de Denumiri la Strazi, Parcuri, Piete, etc., constituita cu Dispozitia Primarului nr.2626/26.11.2008 si actualizata prin Dispozitiile nr.1389/20.07.2010 respectiv nr. 66 / 12.01.2012,

Întrunită în data de 19.06.2012 ora 10.00, cu privire la solicitarile cetăţenilor si instituţiilor de atribuire sau schimbare de denumiri la strazi inscrise pe ordinea de zi, a adoptat următoarele hotărâri: 
1. Propunerea domnul PÎRVULESCU AMEDEU din Timisoara cu adresa de e-mail am3_d3u@yahoo.com prin care solicită schimbarea numelui Pieţei Aron Cotruş în Piaţa Felix.

Denumirea Pieţei Aron Cotruş NU SE SCHIMBĂ.
2. Propunerea doamnei ZAMFIR FLORICA, domiciliată pe str. Aurel Pop nr.156 - adresă provizorie,  de atribuire denumire stradă pentru tronsonul perpendicular pe str. Aurel Pop, paralel cu str. Marius Moga, situat la sud de aceasta.

Se propune ca acestui tronson să i se atribuie denumirea str. ION HOBANA (n.25 ianuareie 1931, Sânnicolaul Mare, judeţul Timiş – d.22 februarie 2011), fost scriitor, critic literar, teoretician al literaturii de anticipaţie, autor de literatură ştiinţifică fantastică român contemporan, fost membru al Uniunii Scriitorilor din România, Société Européenne de Culture, H.G. Wells Society, Centre International Jules Verne, Associazione Internazionale per gli Studi sulle Utopie . I-a fost decernat Marele premiu al ministerului Culturii şi Artei din Polonia (1973), Premiul special Aripile de aur ale fanteziei (1980) şi premiul World SF (Brighton, 1984). Ion Hobana este pseudonim literar, scriiorul se numea Aurelian Manta Roşie. 

SE ATRIBUIE denumirea STR. ION HOBANA tronsonului de stradă perpendicular pe str. Aurel Pop, paralel cu str. Marius Moga, situat la sud de aceasta.

3. Propunerea doamnei ZAMFIR FLORICA, domiciliată pe str. Aurel Pop nr.156 - adresă provizorie,  de atribuire denumire stradă pentru tronsonul de drum paralel cu str Aurel Pop, perpendicular pe str. Marius Moga, situat între str. Marius Moga şi tronsonul de stradă propus la punctul 2 din prezentul Proces – Verbal de Şedinţă (paralel cu str. Marius Moga, situat la sud de str. Marius Moga şi perpendicular pe str. Aurel Pop).

Se propune ca acestui tronson să i se atribuie denumirea str.AUREL CONTREA (N. 16 octombrie 1895, Comloşu Mare, judeţul Timiş – d.12 aprilie 1968), fost profesor, om de ştiinţă, publicist, poet şi traducător, fost secretar general în Societatea Academică “Dacia Traiana” a studenţilor şi oamenilor de cultură români din Roma. A tradus in limba română din limbile italiană şi maghiară, libretul operei “Aida” de Giuseppe Verdi.

SE ATRIBUIE denumirea  STR. AUREL CONTREA tronsonului de stradă paralel cu str Aurel Pop, perpendicular pe str. Marius Moga, situat între str. Marius Moga şi tronsonul de stradă propus la punctul 2 din prezentul Proces – Verbal de Şedinţă (paralel cu str. Marius Moga, situat la sud de str. Marius Moga şi perpendicular pe str. Aurel Pop).
4. Propunerea Serviciului Banca de Date Urbana si Cadastru de schimbare a denumirii tronsonului aleii Plutaşilor, fostă Aleea Rachetei, situat în prelungirea aleii Martir Andrei Istvan, între B-dul Sudului şi Intrarea Arenei, în Aleea Martir Andrei Istvan.

Denumirea tronsonului aleii Plutaşilor, fostă Aleea Rachetei, situat in prelungirea aleii Martir Andrei Istvan, intre B-dul Sudului şi Intrarea Arenei, SE SCHIMBĂ în ALEEA MARTIR ANDREI ISTVAN.
5. Propunerea Serviciului Banca de Date Urbana si Cadastru de atribuire a denumirii str. Neajlov tronsonului de stradă situat în prelungirea străzii Neajlov, care începe de la str. Pavel Stoica şi se continuă înspre sud-est.

SE ATRIBUIE denumirea str. NEAJLOV tronsonului de stradă situat în prelungirea străzii Neajlov, care începe de la str. Pavel Stoica şi se continuă înspre sud-est fiind paralel cu tronsoanele de prelungiri ale străzilor Nicolae Stoica de Haţeg şi Dimitrie Dinicu.
6. Propunerea doamnei consilier municipal Elena Wolf de atribuire a denumirii str. FRANZ FERCH tronsonului de stradă situat între str. Rudolf Walter si str. Efta Botoca, în prelungirea străzii Ion Cristoreanu la nord de str. Efta Botoca.

FRANZ FERCH (n. 04 septembrie 1900 în Knićanin – Banat, d.20 noiembrie 1981 în Freiburg), a fost  pictor şi grafician aparţinând minorităţii şvăbeşti din Banat, a locuit în Periam, jud. Timiş, a studiat arhitectura interioară la Dresda şi artele la München, a primit în anul 1939 premiul Prinţului Eugeniu de Savoia “Johann Wolfgang von Goethe” acordat de Universitatea din Viena. Printre tablourile sale care se află în posesia Muzeului Banatului, se număra unul expus la Liceul Lenau respectiv portretul Adam Müller - Guttenbrunn expus la casa cu acelaşi nume.

După planurile realizate de Franz Ferch a fost executată poarta  de intrare din fier forjat de la Muzeul Banatului.

SE ATRIBUIE denumirea strada FRANZ FERCH, tronsonului de stradă situat între str. Rudolf Walter si str. Efta Botoca, în prelungirea străzii Ion Cristoreanu la nord de str. Efta Botoca.
7. Propunerea Serviciului Banca de Date Urbana si Cadastru de schimbare a denumirii tronsonului de intrare Intrarea Gheorghe Ranetti, perpendicular pe str. Gavril Musicescu între numerele 21 şi 23, situat la nord de str. Gavril Musicescu între străzile str.Viitorului şi str.Gheorghe Ranetti, paralel cu acestea, în Intr. Aurel Turcuş.

Aurel Turcuş (n. 03 august 1943, la Ucuriş, jud. Bihor, d. 26 martie 2012) a fost poet, prozator, etnograf, jurnalist şi istoric, promotor al tradiţiilor culturale româneşti din Banat, a fost muzeograf la Muzeul Banatului (1969-1975), redactor la revista “Orizont” (1975-1990), redactor la ziarul “Renaşterea Bănăţeană” (1991-2002), fiind distins cu numeroase premii culturale, între care Premiul pentru poezie al Uniunii Scriitorilor, Filiala Timişoara (2003), Premiul Societăţii Literar – Artistice din Uzdin, Serbia (2003), Premiul Festivalului Internaţional de poezie “Mihai Eminescu”, Drobeta Turnu - Severin(2007).

Denumirea tronsonului de intrare INTRAREA GHEORGHE RANETTI, perpendicular pe str. Gavril Musicescu între numerele 21 şi 23, situat la nord de str. Gavril Musicescu între străzile str.Viitorului şi str.Gheorghe Ranetti, paralel cu acestea, SE SCHIMBĂ în INTRAREA AUREL TURCUŞ.
8. Propunerea Serviciului Banca de Date Urbana si Cadastru de atribuire a denumirii str. Lt. Ovidiu Balea tronsonului de stradă situat în prelungirea străzii Lt. Ovidiu Balea, care începe de la viaductul peste Calea Ferată Timişoara -Arad şi se continuă înspre vest pâna la limita teritoriului administrativ al Municipiului Timişoara.


SE ATRIBUIE denumirea str. LT. OVIDIU BALEA tronsonului de stradă situat în prelungirea străzii străzii Lt. Ovidiu Balea, care începe de la viaductul peste Calea Ferată Timişoara -Arad şi se continuă înspre vest pâna la limita teritoriului administrativ al Municipiului Timişoara.
Comisia de Atribuire sau Schimbare de Denumiri la Strazi, Parcuri, Piete, etc. 

